સૌરાષ્ટ્રમાં ધારાસભ્યો કાંતિ અમૃતિયા, બાવનજી મેતલીયા, બાવકુ ઉંઘાડ, વી.વી. વઘાસિયા, પ્રવિણ માંકડીયા, વગેરેને પાટીદાર સમાજના નાડ પારખનારા આગેવાનો ગણાય છે, અને ભાજપ પાસે મોટી સંખ્યામાં પાટીદાર નેતાઓ હોવાથી પાટીદાર આંદોલન છતાં ભાજપ પોતાનાં નેતાઓ ઉપર મૂસ્તાક હતો. પરંતુ પરિણામોમાં સ્પષ્ટ થઈ ગયું છે કે, પાટીદાર મતદારોએ ભાજપના નેતાઓને ફગાવી દીધા છે. ભાજપે પંચાયતોમાં પાટીદારોની ટિકીટ આપી હતી તે પણ મતદારોના રોષનો ભોગ બન્યા છે. આવું કેમ બન્યું તે સમજવા ભાજપની શીર્ષસ્થ નેતાગીરી મથામણ કરી રહી છે.